આ સ્પીડબ્રેકરને કારણે ૨૦ દિવસ પહેલાં થયેલા અકસ્માતનો ભોગ બનેલા મુલુંડના મહેશ ગોરે મિડ-ડે LOCALને કહ્યું હતું કે ‘સ્પીડબ્રેકર બનાવ્યાના બીજા દિવસે હું ટૂ-વ્હીલર પર જઈ રહ્યો હતો એ સમયે વધુ પડતી ઊંચાઈવાળા સ્પીડ બ્રેકરને કારણે મારી મોટરબાઇક ઊછળતાં હું પડી ગયો હતો અને મારા બન્ને પગના ઘૂંટણમાં તેમ જ જાંઘમાં ઈજા થઈ છે, જેની પીડા આજે પણ સતાવે છે અને બરાબર ચાલી શકાતું નથી. એ સિવાય બેસ્ટની બસ અને ટ્રક જેવાં ભારે વાહનોને પણ પસાર થવામાં પ્રૉબ્લેમ થાય છે. એથી પેવર બ્લૉક્સ અને સિમેન્ટનું બનાવવામાં આવેલું સ્પીડબ્રેકર બને એટલું જલદી અહીંથી હટી જાય એવી અમારી સ્થાનિકોની માગણી છે.’